ASEFA เริ่มหมดแรง เหลือบวก 59% หลังถูกขายทำกำไร
ASEFA เริ่มหมดแรง หลังถูกขายทำกำไร ณ เวลา 16.05 น. ราคาอยู่ที่ 5.90 บ. เพิ่มขึ้น 2.20 บ. หรือ 59.46% โดยในวันนี้ราคาหุ้นมีการปรับตัวสูงสุดที่ระดับ 7.65 บ. และเริ่มมีการปรับตัวลดลงในช่วงท้ายตลาด โดยปรับตัวต่ำสุดที่ 5.80 บ. จากราคาขาย IPO ที่ 3.70 บ. มูลค่าซื้อขายที่ 3.46 พันลบ.
5 ส.ค. 2558

ผู้สื่อข่าวรายงานว่า บริษัท อาซีฟา จำกัด (มหาชน) หรือ ASEFA  ณ เวลา 16.05 น. ราคาอยู่ที่ 5.90 บาท เพิ่มขึ้น 2.20 บาท หรือ 59.46% โดยในวันนี้ราคาหุ้นมีการปรับตัวสูงสุดที่ระดับ 7.65 บาท จากนั้นเริ่มถูกนักลงทุนขายทำกำไร ซึ่งมีการปรับตัวต่ำสุดที่ระดับ 5.80 บาท จากราคาขาย IPO ที่ 3.70 บาท มูลค่าซื้อขายที่ 3.46พันล้านบาท
อนึ่ง ASEFA เป็นผู้ผลิตและจำหน่ายสวิตช์บอร์ดไฟฟ้า เริ่มเข้าซื้อขายใน SET วันนี้ (5 ส.ค.) เสนอขายหุ้นสามัญเพิ่มทุนต่อประชาชนทั่วไป 140 ล้านหุ้น และเสนอขายต่อพนักงานและผู้บริหารที่ไม่ใช่กรรมการของบริษัท 10 ล้านหุ้น ในราคาเสนอขาย 3.70 บาท คิดเป็นมูลค่าระดมทุนรวม 555 ล้านบาท มูลค่าหลักทรัพย์ ณ ราคา IPO 2,035 ล้านบาท
ส่วนวัตถุประสงค์ระดมทุนเพื่อใช้ไปใช้ในการขยายโรงงานและจัดตั้งสาขาในต่างจังหวัด 160 ล้านบาท ชำระคืนเงินกู้ยืม 280 ล้านบาท และใช้เป็นเงินทุนหมุนเวียนในการดำเนินงาน 93.41 ล้านบาท 